**Сеніміңіз шайқалған кезде не істеу керек**

***«Өмірлеріңде игі ісін бастаған Құдайдың оны жалғастыра беріп, Мәсіх қайта оралар күнге дейін толықтай аяқтайтынына кәміл сенемін.»***

***(Філіп. 1:6)***

Ерте ме, кеш пе, сіздің сеніміңіз қаншалықты күшті немесе қаншалықты әлсіз болса да, сынға түсетін болады. Ерте ме, кеш пе, өміріңізде бір жағдай туындап, жүрегіңіз: «Ием, мен мұнымен күресе алмаймын» деп жылайды. Бұл балаңыздың ауруы немесе, неке мәселесі немесе жұмысыңыздағы мәселе болуы мүмкін.

Бұндай жағдай, мысалы, Кэролайн есімді әйелдің күйеуі оған емес, оның жұмысындағы әріптесіне ғашық екенін айтқан кезде басынан өтті. Немесе, бұл жағдай мен білетін бір адамның кішкентай ұлы қайтыс болған кезде, жерлеу рәсімінде ол: «Құдай, мен міндетті түрде сеннен өшімді аламын...» деп ойлаған кезде болды.

Немесе, әйелі операция үстелінде қайтыс болған кезде, күйеуі: «Ием, мен мұны көтере алмаймын», - деді. Ауыр жағдайға тап болған кезде сіз әдетте не істейсіз? Құдайға ашуыңызды білдіресіз бе, әлде басқа нәрсе ме? Мен бүгін дәл осы нәрсе туралы сөз қозғағым келіп тұр.

Физика да, табиғат та қондырманың кернеуге төтеп беру қабілеті оның іргетасының беріктігіне байланысты екенін көрсетеді. Дауыл соққанда, жердегі тамыры терең ағаштар тұра береді. Сондықтан қолдарыңызды көтеріп, «Мен мұны көтере алмаймын» деуге себеп болатын болашақ қиындыққа дайындалудың бір жолы - іргетасыңызды нығайту.

Сеніміңіздің іргетасы шайқалғанда, ең алдымен Құдайдың Сөзіне жүгініп, Киелі Кітапта пана тауып, жұбаныш іздеңіз. Бұл кітапта сіз өз өміріңізге арналған көптеген уәделерді таба аласыз. Бұл сізге өмірді Құдайдың көзқарасымен көруге, Оның ойларын ойлауға және «сонымен көзге көрінетін емес, көрінбейтін нәрселерге назар тігеміз. Себебі қазір көрініп тұрғандар өткінші, ал көрінбейтіндер мәңгі.» екенін түсіне бастайтын боласыз (2 Қорынттықтарға 4:18). Сеніміңіз сыналғанда, өз жағдайыңызды Киелі кітаптағы адамдармен салыстырып, Құдайдың оларға қалай көмектескенін байқап көріңіз.